
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 89 


30 Απριλίου 1999 


ΝΟΜΟΣ ΥΠΆΡΙΘ. 2713 

Υπηρεσία Εσωτερικών Υποθέσεων της Ελληνικής Αστυνο¬ 
μίας και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Σύσταση - Αποστολή 

1. Συνιστάται στο Υπουργείο Δημόσιας Τάξης αυτο¬ 
τελής ειδική αστυνομική υπηρεσία, υπαγόμενη απευθείας 
στον Αρχηγό της Ελληνικής Αστυνομίας, η οποία ονο¬ 
μάζεται "Διεύθυνση Εσωτερικών Υποθέσεων" και έχει 
έδρα το Νομό Αττικής. Παράρτημα της Υπηρεσίας αυτής 
λειτουργεί στη Βόρεια Ελλάδα με έδρα το Νομό Θεσ¬ 
σαλονίκης και ονομάζεται "Υποδιεύθυνση Εσωτερικών 
Υποθέσεων Βόρειας Ελλάδας". 

2. Η Υπηρεσία Εσωτερικών Υποθέσεων έχει ως α¬ 
ποστολή τη διερεύνηση, εξιχνίαση και δίωξη σε όλη 
την επικράτεια των εγκλημάτων που διαπράττουν ή 
συμμετέχουν σε αυτά αστυνομικοί όλων των βαθμών 
και προβλέπονται από τις διατάξεις: 

α. Των άρθρων 134 - 137Δ, 216 - 222, 235 - 246, 
252 - 263 Α, 322 - 324, 336 - 353, 372 - 399 και 402 
- 406 του Ποινικού Κώδικα. 

β. Της νομοθεσίας για τα ναρκωτικά, τα παίγνια, τα 
όπλα, τις αρχαιότητες, τη λαθρεμπορία και τους αλ¬ 
λοδαπούς. 

3. Για την εκπλήρωση της αποστολής της, η Υπηρεσία 
Εσωτερικών Υποθέσεων διερευνά, συλλέγει, αξιολογεί 
και αξιοποιεί πληροφορίες και στοιχεία που αφορούν 
τη διάπραξη των εν λόγω εγκλημάτων, ενεργεί προ¬ 
καταρκτική εξέταση ή προανάκριση κατ' άρθρο 243 παρ. 
2 του Κώδικα Ποινικής Δικονομίας για τη βεβαίωσή τους 
και παραπέμπει τους υπαιτίους στην αρμόδια για την 
άσκηση της ποινικής δίωξης εισαγγελική αρχή. Όταν 
ο Εισαγγελέας παραγγέλλει, σύμφωνα με τα άρθρα 43 
και 50 παρ. 2 του Κώδικα Ποινικής Δικονομίας, προα¬ 
νάκριση ή προκαταρκτική εξέταση, για τα εγκλήματα 
της προηγούμενης παραγράφου, δύναται να αναθέτει 
την ενέργεια αυτής στην Υπηρεσία Εσωτερικών Υπο¬ 
θέσεων. Κατά την εκτέλεση των ανωτέρω καθηκόντων 
της, η Υπηρεσία Εσωτερικών Υποθέσεων έχει απρό¬ 


σκοπτη πρόσβαση στα αρχεία όλων των αστυνομικών 
υπηρεσιών και των άλλων αρχών ή υπηρεσιών του 
ευρύτερου δημόσιου τομέα, όπως αυτός καθορίζεται 
από τις διατάξεις των ν. 1256/1982, ν. 1892/1990, ν. 

1943/1991 καιν. 2198/ 1994, για τα θέματα που αφορούν 
αστυνομικούς, με την επιφύλαξη των διατάξεων του 
άρθρου 6 του νόμου αυτού. Οι άλλες αστυνομικές, 
καθώς και όλες οι πολιτικές και στρατιωτικές αρχές 
υποχρεούνται, όταν τους ζητηθεί, να συνδράμουν αμέ¬ 
σως και ουσιαστικά τα όργανα της Υπηρεσίας. 

4. Πληροφορίες και στοιχεία που συλλέγονται από 
την Υπηρεσία Εσωτερικών Υποθέσεων, κατ εφαρμογή 
των διατάξεων της προηγούμενης παραγράφου, χρη¬ 
σιμοποιούνται αποκλειστικά για την εκπλήρωση της 
αποστολής της. Σε κάθε περίπτωση εφαρμόζονται οι 
διατάξεις του ν. 2472/1997. 

5. Οι αρμοδιότητες των άλλων δικαστικών και διω¬ 
κτικών αρχών δεν θίγονται από τις διατάξεις του νόμου 
αυτού. Όταν άλλη αστυνομική υπηρεσία ενεργεί, κατ 
εφαρμογή του άρθρου 243 παρ. 2 του Κώδικα Ποινικής 
Δικονομίας, προανάκριση για τα εγκλήματα αστυνομικών 
που αναφέρονται στην παράγραφο 2 του άρθρου αυτού, 
υποχρεούται να ενημερώνει αμέσως την Υπηρεσία Ε¬ 
σωτερικών Υποθέσεων, προκειμένου η τελευταία να τη 
συνδράμει, εφόσον το κρίνει σκόπιμο. Οι άλλες αρχές 
οφείλουν να ενημερώνουν σχετικά την Υπηρεσία Εσω¬ 
τερικών Υποθέσεων. 

6. Όταν ασκείται ποινική δίωξη σε βάρος αστυνομικού 
για έγκλημα που προβλέπεται στο άρθρο αυτό, η ει- 
σαγγελική αρχή υποχρεούται να τη γνωστοποιήσει και 
στην Υπηρεσία Εσωτερικών Υποθέσεων. 

7. Ο εισαγγελικός λειτουργός του άρθρου 3 του 
νόμου αυτού μπορεί να παραπέμπει στις αρμόδιες α¬ 
στυνομικές υπηρεσίες τη διερεύνηση και βεβαίωση ε¬ 
γκλημάτων αστυνομικών του παρόντος άρθρου, αν κρίνει 
ότι η φύση της υπόθεσης και γενικά οι συνθήκες τέλεσης 
της πράξεως δεν απαιτούν εξειδικευμένη έρευνα, ύ¬ 
στερα από σύμφωνη γνώμη του κατά τόπο αρμόδιου 
Εισαγγελέα. 

8. Με προεδρικό διάταγμα, που εκδίδεται ύστερα από 
πρόταση του Υπουργού Δημόσιας Τάξης, ρυθμίζονται 
τα θέματα οργάνωσης, διάρθρωσης και λειτουργίας της 
Υπηρεσίας Εσωτερικών Υποθέσεων, τα ειδικότερα κα¬ 
θήκοντα των οργάνων της και κάθε άλλη αναγκαία 
λεπτομέρεια. 

Άρθρο 2 

Στελέχωση - προσόντα και διαδικασία 
επιλογής προσωπικού 

1. Η Υπηρεσία Εσωτερικών Υποθέσεων στελεχώνεται 
από μόνιμο αστυνομικό προσωπικό, το οποίο επιλέγεται 
για μία τριετία που μπορεί να ανανεώνεται μόνο μία 
φορά για ένα έως και τρία έτη. Ως προϊστάμενοι των 
Υπηρεσιών αυτών ορίζονται ανώτεροι αξιωματικοί της 
Ελληνικής Αστυνομίας. 

2. Το προσωπικό της Υπηρεσίας Εσωτερικών Υπο¬ 
θέσεων πρέπει να συγκεντρώνει τα ακόλουθα προσόντα: 

α. Να διακρίνεται για την αποδοτικότητα και αποτε- 
λεσματικότητά του, το ήθος και τη διαγωγή του, την 
υπευθυνότητα και αποφασιστικότητά του. 

β. Κατά τη διάρκεια των πέντε τελευταίων ετών να 
έχει αξιολογηθεί με το γενικό χαρακτηρισμό ΕΞΑΙΡΕΤΟΣ 
και να έχει κριθεί ευμενώς από τα αρμόδια Συμβούλια 
Κρίσεων. 

3. Από τους διαθέτοντες τα ανωτέρω προσόντα 
προτιμιόνται ιδίως όσοι έχουν διετή τουλάχιστον προϋ¬ 
πηρεσία σε Υπηρεσία ασφαλείας, όσοι επιθυμούν να 
υπηρετήσ&ιν στην Υπηρεσία αυτήν, καθώς και όσοι 
έχουν γνώσεις στη χρήση ηλεκτρονικού υπολογιστή ή 
άλλες ειδικές γνώσεις. 

4. Δεν επιτρέπεται να μετατεθεί ή να υπηρετεί στην 
Υπηρεσία Εσωτερικών Υποθέσεων αστυνομικός, ο ο¬ 
ποίος : 

α. Έχει τιμωρηθεί ή εκκρεμεί σε βάρος του πειθαρχική 
δίωξη για παράπτωμα που επισύρει ανώτερη πειθαρχική 
ποινή. 

β. Έχει τιμωρηθεί για παραπτώματα τα οποία, ενώ 
επισύρουν κατώτερη πειθαρχική ποινή, μαρτυρούν έλ¬ 
λειψη συνείδησης του υπηρεσιακού καθήκοντος και 
ακεραιότητας του χαρακτήρα. 

γ. Κωλύεται επανειλημμένα στην εκτέλεση των υπη¬ 
ρεσιακών καθηκόντων του για λόγους υγείας. 

δ. Είναι μέλος διοικητικού συμβουλίου συνδικαλιστικής 
οργάνωσης αστυνομικών ή εκλεγμένος αντιπρόσωπος 
στη γενική συνέλευση Ομοσπονδίας ή Συνομοσπονδίας 
αυτών. 

ε. Έχει υπηρετήσει κατά την προηγούμενη οκταετία 
ή υπηρετεί με οποιαδήποτε ιδιότητα, συμπεριλαμβανο¬ 
μένου του προσωπικού ασφαλείας, σε γραφεία μελών 
Γης Κυβέρνησης, Υφυπουργών, Γενικών Γραμματέων, 
Κομμάτων και Βουλευτών. 

στ. Έχει υπηρετήσει ή υπηρετεί στο γραφείο του εν 
ενεργεία Αρχηγού της Ελληνικής Αστυνομίας ή των 
ενεργεία Προϊσταμένων Κλάδων του Υπουργείου Δη¬ 
μόσιας Τάξης. 

ζ. Καταλαμβάνεται από το όριο ηλικίας ή 35ετία μέσα 
στην επόμενη πενταετία από την ημερομηνία επιλογής 
του. 

5. Η επιλογή του προσωπικού της Υπηρεσίας Εσω¬ 
τερικών Υποθέσεων γίνεται ως εξής: 

α. Ο Διοικητής Υπηρεσίας ορίζεται από τον Υπουργό 
Δημόσιας Τάξης, μετά από γνώμη της Επιτροπής Θε¬ 
σμών και Διαφάνειας της Βουλής, σύμφωνα με τα 
οριζόμενα στον Κανονισμό της Βουλής. 

β. Το λοιπό αστυνομικό προσωπικό της ανωτέρω 
Υπηρεσίας επιλέγεται, τοποθετείται και μετατίθεται από 
το Ανώτατο Συμβούλιο Κρίσεων Αξιωματικών της Ελ¬ 
ληνικής Αστυνομίας μετά από πρόταση του Διοικητή 
της Υπηρεσίας Εσωτερικών Υποθέσεων. 

Το ανωτέρω Συμβούλιο συνέρχεται με απόφαση του 
Αρχηγού της Ελληνικής Αστυνομίας. 


6. Οι διατάξεις των παραγράφων 2 και 5 του άρθρου 
αυτού εφαρμόζονται αναλόγως και για την ανανέωση 
της θητείας του αστυνομικού προσωπικού στην εν λόγω 
Υπηρεσία. 

Άρθρο 3 

Εποπτεία 

Η προανάκριση και η προκαταρκτική εξέταση που 
ενεργείται από τη Διεύθυνση και Υποδιεύθυνση Εσω¬ 
τερικών Υποθέσεων εποπτεύεται από τους εισαγγελείς 
εφετών Αθηνών και Θεσσαλονίκης, αντίστοιχα. Η επο- 
πτεία αυτή ασκείται είτε από τους ίδιους, είτε διά των 
υφισταμένων τους εισαγγελέων ή αντεισαγγελέων ε¬ 
φετών και συνίσταται στο δικαίωμα να ενημερώνονται 
για όλες τις πληροφορίες ή καταγγελίες που περιέρ¬ 
χονται στις Υπηρεσίες αυτές, να λαμβάνουν γνώση 
όλων των υποθέσεων που χειρίζονται και να παρακο¬ 
λουθούν την πορεία τους, να δίδουν οδηγίες, να κα¬ 
τευθύνουν και να παρίατανται κατά τη διενέργεια των 
ανακριτικών πράξεων. 

Άρθρο 4 

Υποχρεώσεις και δικαιώματα προσωπικού 

1. Το προσωπικό της Υπηρεσίας Εσωτερικών Υπο¬ 
θέσεων έχει καθήκον εχεμύθειας, η παραβίαση του 
οποίου τιμωρείται κατά τις διατάξεις των άρθρων 252 
και 253 του Π.Κί, επιφυλασσομένων των διατάξεων περί 
πειθαρχικής και αστικής ευθύνης του. 

2. Η διάπραξη ποινικών ή πειθαρχικών παραβάσεων 
από το προσωπικό της Υπηρεσίας Εσωτερικών Υπο¬ 
θέσεων, που έχουν σχέση με την εκτέλεση των καθη¬ 
κόντων του, συνιστά επιβαρυντική περίπτωση για την 
επιμέτρηση της ποινής. 

3. Για τη βεβαίωση πειθαρχικών παραπτωμάτων των 
αστυνομικών που υπηρετούν στην Υπηρεσία Εσωτερι¬ 
κών Υποθέσεων, εφαρμόζονται οι διατάξεις του οικείου 
πειθαρχικού δικαίου. Όταν συντρέχει περίπτωση εφαρ¬ 
μογής των διατάξεων του άρθρου 8 του ν. 2622/1998 
(ΦΕΚ 138 Α ), ο Υπουργός Δημόσιας Τάξης ζητεί πά¬ 
ντοτε να ενεργηθεί η Ένορκη Διοικητική Εξέταση 
(Ε.Δ.Ε.) από τον αρμόδιο Εισαγγελέα. 

4. Στο αστυνομικό προσωπικό της Υπηρεσίας Εσω¬ 
τερικών Υποθέσεων χορηγείται ειδική μηνιαία αποζη¬ 
μίωση, το ύψος της οποίας καθορίζεται με κοινή από¬ 
φαση των Υπουργών Οικονομικών και Δημόσιας Τάξης. 
Η ανωτέρω ειδική αποζημίωση περικόπτεται αναλόγως 
σε περίπτωση απουσίας, πλην αυτής που οφείλεται σε 
λήψη κανονικής ή βραχείας άδειας. 

5. Μετάθεση αστυνομικού από την Υπηρεσία Εσω¬ 
τερικών Υποθέσεων μπορεί να γίνει και πριν από τη 
λήξη της θητείας του, μόνο 'με αίτησή του ή για 
σοβαρούς λόγους που αφορούν τη συμπεριφορά και 
την υπηρεσιακή του απόδοση και σύμφωνα με τη δια¬ 
δικασία επιλογής του, μη εφαρμοζομένων ως προς το 
χρόνο μετάθεσής του των σχετικών διατάξεων του 
κανονισμού μεταθέσεων. 

6. Οι αστυνομικοί της ως άνω Υπηρεσίας μετά τη 
λήξη της θητείας τους μετατίθενται, εφόσον επιθυμούν, 
στην Υπηρεσία του τόπου συμφερόντων τους, έστω 
και αν δεν υπάρχει κενή οργανική θέση. 

7. Στο αστυνομικό προσωπικό της Υπηρεσίας Εσω¬ 
τερικών Υποθέσεων χορηγείται ειδικό δελτίο ταυτότη¬ 
τας, ο τύπος του οποίου καθορίζεται με απόφαση του 
Αρχηγού της Ελληνικής Αστυνομίας. 

Άρθρο 5 

Άρση αξιοποίνου - Ελαφρυντικές περιστάσεις - 
Προστασία μαρτύρων 

1. Δεν είναι άδικη η πράξη αστυνομικού της Υπηρεσίας 
Εσωτερικών Υποθέσεων που, με εντολή του προϊστα¬ 
μένου της και με σκοπό την ανακάλυψη ή τη σύλληψη 
προσώπου εμπλεκόμενου σε αξιόποινη πράξη από αυτές 
που αναφέρονται στο νόμο αυτόν, εμφανίζεται ως συμ¬ 
μέτοχος της πράξης. Το ίδιο ισχύει και για οποιοδήποτε 
άλλο πρόσωπο που με αυτόν το σκοπό ενεργεί ύστερα 
από πρόταση του προϊσταμένου της Υπηρεσίας. Και 
στις δύο περιπτώσεις απαιτείται η σύμφωνη γνώμη του 
κατά το άρθρο 3 εισαγγελικού λειτουργού. 

2. Επίσης δεν είναι άδικη η πράξη αστυνομικού της 
Υπηρεσίας Εσωτερικών Υποθέσεων όταν, ύστερα από 
καταγγελία ή βάσιμες υπόνοιες, ενεργεί έρευνα σε 
μεταφορικό μέσο για την ανεύρεση των πειστηρίων των 
προβλεπόμενων στην παράγραφο 2 του άρθρου 1 ε¬ 
γκληματικών πράξεων. 

3. Αστυνομικός ή άλλο πρόσωπο, που διέπραξε από 
κοινού με άλλο αστυνομικό εγκλήματα από εκείνα που 
αναφέρονται στο νόμο αυτόν ή συμμετείχε με οποιον- 
δήποτε τρόπο στη διάπραξη τέτοιων εγκλημάτων, τι¬ 
μωρείται με την ελαττωμένη ποινή του άρθρου 83 του 
Ποινικού Κώδικα, το ανώτατο όριο της οποίας μειώνεται 
περαιτέρω στο ήμισυ, με αντίστοιχη μείωση και του 
προβλεπόμενου στις περιπτώσεις β' και γ’ του ανωτέρω 
άρθρου κατώτατου ορίου ποινής φυλάκισης, αν πριν 
καταγγελθεί η πράξη για την οποία ασκήθηκε ποινική 
δίωξη εναντίον του δώσει πληροφορίες για τα πρόσωπα 
και την εγκληματική τους δραστηριότητα και κατ' αυτόν 
τον τρόπο συντελέσει στην αποκάλυψή τους. Μπορεί 
όμως το δικαστήριο, εκτιμώντας τη μεταμέλεια και την 
προσωπικότητά του, κάθώς και τις ειδικές περιστάσεις 
κάτω από τις οποίες τέλεσε την πράξη να τον κρίνει 
ατιμώρητο. 

4. Στην περίπτωση που ο κατηγορούμενος, μετά την 
άσκηση της ποινικής δίωξης και μέχρι να καταδικασθεί 
αμετακλήτως, δώσει τις" πληροφορίες της προηγούμε¬ 
νης παραγράφου, το προβλεπόμενο στο νόμο ανώτατο 
όριο ποινής μειώνεται στο ήμισυ, χωρίς να αποκλείεται 
και η εφαρμογή των διατάξεων του άρθρου 84 του Π.Κ. 

5. Στα πρόσωπα του παρόντος άρθρου παρέχεται 
από το Υπουργείο Δημόσιας Τάξης η αναγκαία προ¬ 
στασία. Ανάλογη προστασία παρέχεται και στους μάρ¬ 
τυρες των υποθέσεων αυτών, ύστερα από αίτημα της 
αρμόδιας Εισαγγελικής Αρχής. 

Άρθρο 6 

Άρση των απορρήτων - Δέσμευση περιουσιακών 
στοιχείων - Χρήση αποδεικτικών μέσων 

1. Κατά τη διάρκεια προκαταρκτικής εξέτασης ή προα¬ 
νάκρισης που ενεργείται για τα εγκλήματα του νόμου 
αυτού, αν κριθεί ότι επιβάλλεται από τις ανάγκες της 
έρευνας η αποδέσμευση από το απόρρητο της επιστο¬ 
λής και της τηλεφωνικής ή κάθε άλλης μορφής αντα¬ 
πόκρισης, ο κατά το άρθρο 3 του παρόντος νόμου 
εισαγγελικός λειτουργός μπορεί, αυτεπαγγέλτως ή ύ¬ 
στερα από αίτηση του προϊσταμένου της Υπηρεσίας 
Εσωτερικών Υποθέσεων, να υποβάλει σχετική προς 
τούτο αίτηση στο αρμόδιο Συμβούλιο Εφετών. Το Συμ¬ 
βούλιο αποφασίζει μέσα σε σαράντα οκτώ (48) ώρες 
για την άρση ή όχι του απορρήτου με βούλευμά του, 
που περιέχει τα στοιχεία που αναφέρονται στη διάταξη 
της παρ. 2 του άρθρου 5 του ν. 2225/1994. Σε εξαιρετικά 
επείγουσες περιπτώσεις την άρση μπορεί να διατάξει 


και ο κατά το άρθρο 3 του παρόντος νόμου εισαγγελικός 
λειτουργός. Κατά τα λοιπά εφαρμόζονται αναλόγως οι 
διατάξεις των παραγράφων 3 και 6 εδάφια β' και γ' του 
άρθρου 4 και των παραγράφων 4, 5, 6, 7, 8, 9, εδάφια 
β', γ', δ' και ε' και της παραγράφου 10 του άρθρου 5 
του ν. 2225/1994. 

2. Η διάταξη του άρθρου 3 του ν.δ. 1059/1971, όπως 
αντικαταστάθηκε με το άρθρο 27 του ν. 1868/1989, για 
την άρση του απορρήτου των τραπεζικών ή χρηματι¬ 
στηριακών λογαριασμών, εφαρμόζεται και για τα εγκλή¬ 
ματα του παρόντος νόμου. Στην περίπτωση αυτή την 
πρόταση προς το αρμόδιο δικαστικό συμβούλιο υπο¬ 
βάλλει ο κατά το άρθρο 3 του παρόντος νόμου εισαγ- 
γελικός λειτουργός. Στις περιπτώσεις όπου ενεργείται 
προανάκριση ή προκαταρκτική εξέταση για εγκλήματα 
του παρόντος νόμου δεν ισχύει το φορολογικό απόρ- 
ρπτο. 

3. Με τη διαδικασία της προηγούμενης παραγράφου 
μπορεί να διαταχθεί η απαγόρευση κινήσεως των λο¬ 
γαριασμών ή του ανοίγματος των θυρίδων, εφόσον 
υπάρχουν βάσιμες υπόνοιες ότι οι λογαριασμοί ή οι 
θυρίδες περιέχουν χρήματα ή πράγματα προερχόμενα 
από τη διάπραξη των εγκλημάτων του παρόντος νόμου. 
Η διάταξη των εισαγγελικών λειτουργών ή το βούλευμα 
του Συμβουλίου επέχουν θέση εκθέσεως κατασχέσεως, 
εκδίδεται χωρίς προηγούμενη κλήση του κατηγορουμέ¬ 
νου ή του τρίτου, δεν είναι απαραίτητο να αναφέρει 
συγκεκριμένο λογαριασμό ή θυρίδα και επιδίδεται στον 
κατηγορούμενο και στο διευθυντικό στέλεχος του πι¬ 
στωτικού ιδρύματος ή του χρηματοπιστωτικού οργανι¬ 
σμού ή στο διευθυντή του υποκαταστήματος του τόπου 
όπου εδρεύει ο εισαγγελέας. Σε περίπτωση κοινού 
λογαριασμού ή κοινής θυρίδας επιδίδεται και στον τρίτο. 
Οι διατάξεις των παραγράφων 2, 3 και 4 του άρθρου 
5 του ν. 2331/1995 εφαρμόζονται ανάλογα και για τα 
εγκλήματα του παρόντος νόμου. Το Δημόσιο δικαιούται 
να αξιώσει και να προβεί σε δήμευση, σύμφωνα με τα 
οριζόμενα στο άρθζίο 3 του ν. 2331/1995, κάθε πε¬ 
ριουσίας που αποκτήθηκε από τη διάπραξη των εγκλη¬ 
μάτων του άρθρου 1 του νόμου αυτού. 

4. Με την επιφύλαξη των διατάξεων της παραγράφου 
1 του παρόντος άρθρου, επιτρέπεται η καταγραφή 
σχετικών πράξεων με συσκευές ήχου ή εικόνας ή άλλα 
ειδικά τεχνικά μέσα και η χρησιμοποίηση του υλικού ως 
αποδεικπκών στοιχείων ενώπιον οποιουδήποτε δικα¬ 
στηρίου, ανακριτικής ή άλλης δημόσιας αρχής. 

Άρθρο 7 

Αποκατάσταση κατηγορηθέντων 

Το Υπουργείο Δημόσιας Τάξης υποχρεούται, ύστερα 
από αίτημα του ενδιαφερομένου, να εκδίδει ανακοίνωση 
αποκατάστασης του κατηγορηθέντος αστυνομικού για 
διάπραξη των εγκλημάτων του άρθρου 1 του νόμου 
αυτού, η οποία δημοσιεύεται σε δύο τουλάχιστον ημε¬ 
ρήσιες εφημερίδες της Αθήνας και στον Τύπο της 
περιοχής όπου είχε την έδρα της η Υπηρεσία του, στην 
περίπτωση που εκδοθεί αμετάκλητη αθωωτική απόφαση 
ή αμετάκλητο βούλευμα που αποφαίνεται να μη γίνει 
κατ' αυτού κατηγορία ή η υπόθεση τεθεί στο αρχείο με 
πράξη του αρμόδιου εισαγγελέα. Οι διατάξεις του π.δ. 
281/1993 (ΦΕΚ 122 Α ) εφαρμόζονται αναλόγως και για 
την κάλυψη των εξόδων υπεράσπισης των ανωτέρω 
αστυνομικών που αποκαθίστανται. 

Άρθρο 8 

Κοινοβουλευτική εποπτεία 

Ο Υπουργός Δημόσιας Τάξης υποβάλλει στη Μόνιμη 

Επιτροπή Θεσμών και Διαφάνειας της Βουλής μέχρι το 
τέλος του μηνάς Φεβρουάριου κάθε έτους, έκθεση με 
τον απολογισμό του έργου και των δραστηριοτήτων 
του προηγούμενου έτους, με σκοπό την κοινοβουλευτική 
εποπτεία, τον έλεγχο και τη διαφάνεια. 

Άρθρο 9 

Χορήγηση αντιγράφων ποινικών δικογραφιών 

Οι διωκτικές αρχές, που ενεργούν προανάκριση για 
αξιόποινες πράξεις στις οποίες εμπλέκονται αστυνο¬ 
μικοί, υποχρεούνται, μετά το πέρας αυτής και ταυτό¬ 
χρονα με την υποβολή της σχετικής δικογραφίας στην 
αρμόδια για την άσκηση της ποινικής δίωξης εισαγγελική 
αρχή, να διαβιβάζουν αντίγραφα των σχετικών προα- 
νακριτικών εκθέσεων στον Υπουργό Δημόσιας Τάξης, 
προκειμένου να αποτελόσουν αποδεικτικό υλικό και της 
διοικητικής δικογραφίας κατά τη διερεύνηση του πει¬ 
θαρχικού μέρους της υπόθεσης. Την ίδια υποχρέωση 
έχουν και οι εισαγγελικές αρχές για τις προανακρίσεις 
που διενεργούν δικαστικοί λειτουργοί κατόπιν παραγ¬ 
γελίας τους. 

Άρθρο 10 

Θέματα πειθαρχικού δικαίου αστυνομικού προσωπικού 

1. Η παρ. 1 του άρθρου 8 του ν. 2622/1998 (ΦΕΚ 
138 Α') αντικαθίσταται ως εξής: 

Ί. Για τη βεβαίωση πειθαρχικού παραπτώματος α¬ 
στυνομικού που σχετίζεται με παράβαση των διατάξεων 
του ν.1165/1918, του άρθρου 58 του π.δ. της 9/ 
24.8.1932, του άρθρου 1 παρ. 1 του ν.1608/1950, του 
β.δ. 29/1971, του ν. 1729/1987, του άρθρου 33 παρ. 
1. 3, 4 και 9 του ν. 1975/1991, του άρθρου 15 του ν. 
2168/1993 και των άρθρων 235, 258, 349, 372, 374, 
380 και 385 του Ποινικού Κώδικα, ο Υπουργός Δημόσιας 
Τάξης μπορεί να ζητήσει δια του Υπουργού Δικαιοσύνης, 
όπως διενεργηθεί η Ένορκη Διοικητική Εξέταση εντός 
ορισμένης προθεσμίας, από τον κατά τόπο αρμόδιο 
Εισαγγελέα Εφετών, αν ο εγκαλούμενος είναι ανώτερος 
ή ανώτατος Αξιωματικός ή τον κατά τόπο αρμόδιο 
Εισαγγελέα Πλημμελεισδικών σε κάθε άλλη περίπτωση. 
Οι ανωτέρω Εισαγγελείς ενεργούν την Ε.Δ.Ε. οι ίδιοι 
ή την αναθέτουν σε υφιστάμενό τους εισαγγελικό λει¬ 
τουργό, ο οποίος στην περίπτωση που αυτή αφορά 
ανώτερο ή ανώτατο αξιωματικό, φέρει βαθμό τουλάχι¬ 
στον Αντεισαγγελέα Εφετών. Ειδικά αν ο εγκαλούμενος 
είναι ο Αρχηγός ή Υπαρχηγός της Ελληνικής Αστυνο¬ 
μίας, η αίτηση για τη διενέργεια της Ε.Δ.Ε. απευθύνεται 
στον Εισαγγελέα του Αρείου Πάγου, ο οποίος την 
ενεργεί ο ίδιος ή την αναθέτει σε έναν εκ των παρ' 
αυτώ Αντεισαγγελέων. Για τη διενέργεια της Ε.Δ.Ε. 
εφαρμόζονται οι διατάξεις του οικείου πειθαρχικού δι¬ 
καίου, με τη διαφοροποίηση ότι για την εξαίρεση του 
εισαγγελικού λειτουργού εφαρμόζονται οι σχετικές δια¬ 
τάξεις του Κ.Π.Δ.. Το πόρισμα της Ε.Δ.Ε. με το απο¬ 
δεικτικό υλικό διαβιβάζεται στον Υπουργό Δημόσιας 
Τάξης, ο οποίος ενεργεί περαιτέρω σύμφιονα με τις 
ίδιες διατάξεις". 

2. Σε όλα τα στάδια της πειθαρχικής διαδικασίας, ο 
εγκαλούμενος αστυνομικός δύναται να παρίσταται μετά 
συνηγόρου. Η διάταξη της παρ. 4 του άρθρου 7 του 
ν. 2334/1995 (ΦΕΚ 184 Α') καταργείται. 

Άρθρο 11 

Τροποποίηση διατάξεων του ν. 1339/1983 

Το τέταρτο εδάφιο της παρ. 4 του άρθρου 7 του ν. 
1339/1983, όπως αντικαταστάθηκε με το άρθρο 5 του 


ν. 2452/1996 (ΦΕΚ 283 Α'), αντικαθίσταται ως εξής: 

"Της ως άνω προστασίας απολαμβάνουν με τις ίδιες 
προϋποθέσεις και περιορισμούς ο/η σύζυγος, τα τέκνα, 
οι γονείς και οι αδελφοί των πολιτών που τραυματίζονται 
θανάσιμα ή καθίστανται ανίκανοι σε ποσοστό τουλάχι¬ 
στον 67%, εξαιτίας της ενεργούς συμμετοχής τους 
στην καταδίωξη ή σύλληψη δραστών εγκληματικών πρά¬ 
ξεων ή εξαιτίας αστυνομικής επιχείρησης προς πρόληψη 
και καταστολή του εγκλήματος ή επιχείρησης του Πυ¬ 
ροσβεστικού Σώματος προς κατάσβεση πυρκαγιάς". 

Άρθρο 12 

Τροποποίηση διατάξεων του ν. 2226/1994 
και του ν. 2265/1994 

1. Το δεύτερο εδάφιο της περ. α' της παρ. 2 του 
άρθρου 1 του ν. 2226/1994 (ΦΕΚ 122 Α') αντικαθίσταται 
ως εξής: 

'Το ποσοστό των εισαγόμενων στις Αστυνομικές Σχο¬ 
λές γυναικών καθορίζεται σε 15% επί του όυνολικού 
αριθμού εισακτέων. Το ποσοστό αυτό αντιστοιχεί στον 
αριθμό του αστυνομικού προσωπικού που ασκεί δρα¬ 
στηριότητες διοικητικής υποστήριξης, διαβατηριακού ε¬ 
λέγχου, τροχαίας, εφαρμογής τουριστικών και αγορα- 
νομικών διατάξεων και ορισμένες ανακριτικές δραστη¬ 
ριότητες, για την άσκηση των οποίων ο παράγων φύλο 
δεν ασκεί επιρροή, ενώ το λοιπό αστυνομικό προσωπικό, 
λόγω της φύσης της αποστολής της Ελληνικής Αστυ¬ 
νομίας, εκτελεί, κάτω από δυσμενείς τοπικές και χρο¬ 
νικές συνθήκες, δραστηριότητες που αφορούν στην 
αντιμετώπιση πράξεων βίας, στην τήρηση ή αποκατά¬ 
σταση της τάξης σε μαζικές εκδηλώσεις και συναθροί¬ 
σεις, στη δίωξη και σύλληψη επικίνδυνων κακοποιών, 
στην εξουδετέρωση εκρηκτικών μηχανισμών, στη φύ¬ 
λαξη και μεταγωγή ανδρών κρατουμένων, στην προ¬ 
στασία υψηλών προσώπων, στη δίωξη ζωοκλοπής, στην 
επαναπροώθηση λαθρομεταναστών και σε ορισμένες 
τεχνικές εφαρμογές, οι οποίες για την άσκησή τους 
απαιτούν αυξημένο επίπεδο μυϊκής δύναμης, ταχύτητας 
και αντοχής, κριτήρια τα οποία, κατά τα διδάγματα της 
κοινής λογικής και πείρας, διαθέτουν, λόγω βιολογικών 
ιδιαιτεροτήτων, οι άνδρες'. 

2. Στο συνολικό αριθμό θέσεων που προκηρύσσονται 
στις Σχολές της Πυροσβεστικής Ακαδημίας του Πυ¬ 
ροσβεστικού Σώματος ποσοστό μέχρι και 10% καλύ¬ 
πτεται από γυναίκες υποψήφιες. Αν κατά τον υπολο¬ 
γισμό του ποσοστού αυτού προκύπτουν κλασματικά 
υπόλοιπα, δεν λαμβάνονται υπόψη. Το ως άνω ποσοστό 
αντιστοιχεί στον αριθμό του πυροσβεστικού προσωπι¬ 
κού, που ασκεί δραστηριότητες διοικητικής υποστήριξης, 
εφαρμογής της νομοθεσίας πυροπροστασίας και ανα- 
κριτικές, για την άσκηση των οποίων ο παράγων φύλο 
δεν ασκεί επιρροή, ενώ το λοιπό πυροσβεστικό προ¬ 
σωπικό, λόγω της φύσης της αποστολής του Πυρο¬ 
σβεστικού Σώματος, εκτελεί, κάτω από δυσμενείς το¬ 
πικές και χρονικές συνθήκες, δραστηριότητες, που α¬ 
φορούν την καταστολή των πυρκαγιών, την αντιμετώ¬ 
πιση φυσικών καταστροφών όπως σεισμών, θεομηνιών, 
πλημμύρων κ.ά. και τη διάσωση ατόμων και περιουσιακών 
στοιχείων από τις αιτίες αυτές, για την επιτυχή άσκηση 
των οποίων απαιτείται αυξημένο επίπεδο μυϊκής δύνα¬ 
μης, ταχύτητας και αντοχής, κριτήρια τα οποία κατά τα 
διδάγματα της κοινής λογικής και πείρας, διαθέτουν, 
λόγω βιολογικών ιδιαιτεροτήτων, οι άνδρες. 

3. Οι διατάξεις των προηγούμενων παραγράφων ε¬ 
φαρμόζονται και στους διαγωνισμούς που προκηρύχθη¬ 
καν πριν την ισχύ του παρόντος νόμου, αλλά δεν 
ολοκληρώθηκαν. 

4. Το τελευταίο εδάφιο της παρ. θ του άρθρου 30 Α 
του ν. 1264/1982, όπως το άρθρο αυτό προστέθηκε 
με το άρθρο 1 του ν. 2265/1994, αντικαθίσταται ως 
εξής: 

Τα παραπάνω πρόσωπα με βαθμό μέχρι και Αστυ¬ 
νομικού Υποδιευθυντή δεν μετατίθενται, όσο διαρκεί η 
θητεία τους, εκτός της περιοχής μετάθεσης, στην οποία 
υπηρετούν, αν δεν το ζητήσουν οι ίδιοι ή δεν κριθεί 
τούτο αναγκαίο λόγω προαγωγής, άσκησης πειθαρχικής 
δίωξης για πειθαρχικό παράπτωμα, για το οποίο προ- 
βλέπεται από τις οικείες διατάξεις ανώτερη πειθαρχική 
ποινή ή θέσης τους σε κατάσταση διαθεσιμότητας για 
λόγους πειθαρχίας". 

Άρθρο 13 

Συμπλήρωση διατάξεων του ν.1975/1991 

1. Μετά το άρθρο 12 του ν.1975/1991 (ΦΕΚ 184 Α') 
προστίθεται άρθρο 12 Α ως εξής: 

" Άρθρο 12 Α 

Άδειες παραμονής για εξαιρετικούς λόγους 

1. Ο Υπουργός Δημόσιας Τάξης δύναται, μετά από 
σχετικό αίτημα, να χορηγεί άδεια παραμονής σε αλλο¬ 
δαπό, για τον οποίο δεν συντρέχουν οι προβλεπόμενες 
από τις λοιπές διατάξεις του παρόντος νόμου σχετικές 
προϋποθέσεις, εφόσον τούτο επιβάλλεται για λόγους 
ανθρωπιστικούς ή δημόσιου συμφέροντος ή συντρέχουν 
λόγοι ανωτέρας βίας που παρεμποδίζουν την επιστροφή 
του αλλοδαπού στη χώρα προέλευσης. 

2. Η ανωτέρω άδεια, η οποία δεν δύναται να υπερ¬ 
βαίνει το ένα (1) έτος, χορηγείται μετά γνώμη επιτρο¬ 
πής, αποτελούμενης από τον Πάρεδρο του Νομικού 
Συμβουλίου του Κράτους στο Υπουργείο Δημόσιας Τά¬ 
ξης, ως πρόεδρο και ως μέλη ένα διπλωματικό υπάλληλο 
του Υπουργείου Εξωτερικών και έναν ανώτερο αξιω¬ 
ματικό της Διεύθυνσης Κρατικής Ασφάλειας του Υπουρ¬ 
γείου Δημόσιας Τάξης, οι οποίοι ορίζονται με τους 
αναπληρωτές τους από τους οικείους Υπουργούς. Η 
συγκρότηση της ανωτέρω επιτροπής γίνεται με από¬ 
φαση του Υπουργού Δημόσιας Τάξης. 

3. Για τη χορήγηση της άδειας αυτής, ο αϊτών καλείται 
και παρουσιάζεται αυτοπροσώπως στην επιτροπή της 
προηγούμενης παραγράφου, προσκομίζοντας στοιχεία 
αποδεικτικά της ταυτότητάς του, καθώς και των λόγων 
τους οποίους επικαλείται. Το αίτημα του αλλοδαπού 
δύναται να εξετασθεί και χωρίς την αυτοπρόσωπη πα¬ 
ρουσία του, όταν αυτή καθίσταται αδύνατη για αντικει¬ 
μενικούς λόγους ή δεν κρίνεται αναγκαία από την 
επιτροπή. 

4. Η παραπάνω άδεια δύναται να ανανεώνεται υπό 
τις προϋποθέσεις των προηγούμενων παραγράφων και 
μέχρι να εκλείψουν οι ανωτέρω λόγοι. 

5. Κατά της απόφασης που αρνείται τη χορήγηση ή 
ανανέωση της άδειας αυτής δεν χωρεί η προσφυγή 
του άρθρου 16 του παρόντος". 

2. Στο τέλος της παρ. 1 του άρθρου 33 του ν. 1975/ 
1991 προστίθεται εδάφιο ως εξής: 

"Αεροπορικές ή ναυτιλιακές εταιρείες ή ταξιδιωτικά 
γραφεία υποχρεούνται να μη δέχονται για μεταφορά 
και να λαμβάνουν κάθε μέτρο, που να αποκλείει τη 
μεταφορά από το εξωτερικό στην Ελλάδα αλλοδαπών 
που δεν είναι εφοδιασμένοι με τα απαιτούμενα ταξι¬ 
διωτικά έγγραφα. Στους παραβάτες των ανωτέρω υ¬ 
ποχρεώσεων επιβάλλεται διοικητικό πρόστιμο, επιφυ- 
λασσομένων των προβλεπομένων στον παρόντα νόμο 
ποινικών διατάξεων. Το ύψος του προστίμου, τα όργανα 
και η διαδικασία επιβολής και είσπραξής του και κάθε 


άλλη αναγκαία λεπτομέρεια καθορίζονται με απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης, Οικονομικών και Δημόσιας Τάξης." 

3. Στην παρ. 3 του άρθρου 27 του ν. 1975/1991 
προστίθεται εδάφιο ως εξής: 

"Ειδικότερα σε αλλοδαπό, ο οποίος παρέβη τις περί 
παραμονής στη χώρα μας διατάξεις του παρόντος, 
δύναται ιδίως για λόγους ανθρωπιστικούς, ανωτέρας 
βίας ή δημοσίου συμφέροντος, αντί της απέλασης να 
τάσσεται προθεσμία προς αναχώρηση, που δεν υπερ¬ 
βαίνει τις δεκαπέντε (15) ημέρες". 

Άρθρο 14 

Συμπλήρωση διατάξεων του ν. 1951/1991 

Μετά το άρθρο 5 του ν. 1951/1991 (ΦΕΚ 84 Α) 
προστίθεται άρθρο 5 Α ως εξής: 

" Άρθρο 5 Α 

Ενίσχυση Πυροσβεστικών Υπηρεσιών με εθελοντές 
Πυροσβέστες 

Στους Πυροσβεστικούς Σταθμούς και στα Κλιμάκια 
του Πυροσβεστικού Σώματος επιτρέπεται να παρέχουν 
τις υπηρεσίες τους ως εθελοντές πυροσβέστες και 
ιδιώτες που είναι μόνιμοι κάτοικοι του δήμου που έχει 
την έδρα της η οικεία Πυροσβεστική Υπηρεσία. Οι 
διατάξεις του παρόντος νόμου που αφορούν τα προ¬ 
σόντα, την εκπαίδευση, τα δικαιώματα και τις υποχρεώ¬ 
σεις των εθελοντών πυροσβεστών έχουν ανάλογη ε¬ 
φαρμογή και σε αυτούς." 

Άρθρο 15 
Κάλυψη δαπανών 

Από τις διατάξεις του παρόντος νόμου προκαλούνται 
δαπάνες ύψους 166 εκατομμυρίων δραχμών περίπου 
για το έτος 1999 και 155 εκατομμυρίων δραχμών περίπου 
για το έτος 2000 και για καθένα από τα επόμενα έτη. 
Οι ανωτέρω δαπάνες θα αντιμετωπίζονται με την εγ¬ 
γραφή ανάλογων πιστώσεων στους σχετικούς ΚΑΕ των 
κατ' έτος προϋπολογισμών εξόδων Ε.Φ. 43 - 110 
"ΕΛΛΗΝΙΚΗ ΑΣΤΥΝΟΜΙΑ". 

Άρθρο 16 

1. Σε κάθε Δήμο ή Κοινότητα, με πληθυσμό άνω των 
τριών χιλιάδων (3.000) κατοίκων, συνιστάται Συμβούλιο 
Πρόληψης της Εγκληματικότητας. Τα θέματα που α¬ 
φορούν τη συγκρότηση, οργάνωση και λειτουργία του 
εν λόγω Συμβουλίου καθορίζονται με απόφαση του 
Δημάρχου ή Προέδρου της Κοινότητας, ύστερα από 
πρόταση του οικείου Δημοτικού ή Κοινοτικού Συμβου¬ 
λίου. 

2. Το ανωτέρω Συμβούλιο αποτελείται από επιστή¬ 
μονες και λειτουργούς που διαμένουν στην περιφέρεια 
του Δήμου ή της Κοινότητας και διαθέτουν ειδικές 
γνώσεις στον τομέα της εγκληματικότητας, όπως δι¬ 
καστικούς λειτουργούς, εγκληματολόγους, ψυχολόγους, 
κοινωνιολόγους, αστυνομικούς, κοινωνικούς λειτουρ¬ 
γούς και ιατρούς, καθώς και εκπροσώπους παραγωγικών 
τάξεων και κοινωνικών φορέων. Τα μέλη του Συμβουλίου 
δεν επιτρέπεται να είναι λιγότερα των πέντε (5) ή 
περισσότερα των έντεκα (11), ορίζονται για τρία (3) 
χρόνια και η θέση τους είναι τιμητική και άμισθη. 

3. Έργο του ως άνω Συμβουλίου είναι η κατάρτιση 
προγράμματος πρόληψης της εγκληματικότητας στη 
δημοτική ή κοινοτική περιφέρεια αρμοδιότητάς του, η 
διατύπωση γνώμης επί σχετικών ερωτημάτων του Δη- 






1486 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


μάρχου ή Προέδρου της Κοινότητας ή των τοπικών 
κοινωνικών και επιστημονικών φορέων, η συνεργασία 
με τα αντίστοιχα Συμβούλια όμορων Δήμων ή Κοινο¬ 
τήτων, η διοργάνωση ημερίδων, σεμιναρίων και άλλων 
συναφών εκδηλώσεων για την ευαισθητοποίηση της 
κοινής γνώμης, η συνεχής, μέσω των τοπικών μέσων 
μαζικής επικοινωνίας, ενημέρωση των κατοίκων, καθώς 
και η εκδήλωση κάθε άλλης σχετικής δραστηριότητας. 
Με απόφαση του Υπουργού Δημόσιας Τάξης καθορί¬ 
ζονται τα θέματα λειτουργίας του εν λόγω Συμβουλίου, 
συνεργασίας αυτού με τις αρμόδιες αρχές και φορείς 
και κάθε άλλη αναγκαία λεπτομέρεια. 

Άρθρο 17 

1. Η διάταξη της παρ. 2 του άρθρου 1 του π.δ. 
358/1997 (ΦΕΚ 240 Α'), όπως αντικαταστάθηκε από το 
εδάφιο στ της παρ. 1 του άρθρου 73 του ν. 2676/1999 
(ΦΕΚ 1 Α'), αντικαθίσταται από τότε που ίσχυσε ως 
εξής: 

Όι διατάξεις του παρόντος διατάγματος εφαρμόζο¬ 
νται σε κάθε αλλοδαπό, ο οποίος χωρίς να πληροί τις 
νόμιμες προϋποθέσεις είτε εισόδου, είτε παραμονής, 
είτε απασχόλησης στη χώρα και βρίσκεται στην Ελληνική 
Επικράτεια κατά την ημερομηνία δημοσίευσης του πα¬ 
ρόντος, εργαζόμενος ή με την επιθυμία να εργαστεί 
στην Ελλάδα σε οποιονδήποτε εργοδότη και με οποια¬ 
δήποτε σχέση εργασίας ή αυτοαπασχολούμενος ή με 
την επιθυμία να αυτοαπασχοληθεί. Οι λοιποί αλλοδαποί 
εξακολουθούν να υπάγονται στις διατάξεις του ν 1975/ 
199Γ. 

2. Η διάταξη του δεύτερου εδαφίου της παρ. 3 του 
άρθρου 2 του π.δ. 358/1997, όπως αντικαταστάθηκε με 
το άρθρο μόνο του π.δ. 241/1998 (ΦΕΚ 180 Α') και το 
εδάφιο η' της παρ. 1 του άρθρου 73 του ν. 2676/1999, 
αντικαθίσταται ως εξής: 

Τα υπό στοιχεία (ε) και (στ) δικαιολογητικά μπορεί 
να προσκομίσει ο αλλοδαπός και πέραν της ως άνω 
προθεσμίας και πάντως όχι μετά την 30ή Απριλίου 1999, 
με την προϋπόθεση ότι η σχετική αίτηση έχει υποβληθεί 
έως και την 31η Δεκεμβρίου 1998'. 


3. Η διάταξη του προτελευταίου εδαφίου της παρ. 1 
του άρθρου 5 του π.δ. 359/1997, όπως αντικαταστάθηκε 
με την παρ. 6 του άρθρου μόνου του π.δ. 242/1998 
(ΦΕΚ 180 Α') και το εδάφιο θ' της παρ. 1 του άρθρου 
73 του ν. 2676/1999, αντικαθίσταται ως εξής: 

Χρέη εισηγητή και γραμματέα εκτελούν υπάλληλοι 
του Ο.Α.Ε.Δ. με αναπληρωτές τους υπαλλήλους του 
ίδιου Οργανισμού. Η θητεία των μελών είναι δύο (2) 
έτη". 

4. Στο τέλος της παρ. 3 του άρθρου 2 του π.δ. 
358/1997 (ΦΕΚ 240 Α'), όπως αντικαταοτάθηκε με το 
άρθρο μόνο του π.δ. 241/1998 και το άρθρο 73 παρ. 1 
εδάφ. ζ' του ν. 2676/1999, προστίθεται εδάφιο ως εξής: 

Ειδικά τα ανήλικα τέκνα του κατόχου της Κάρτας 
Προσωρινής Αδειας Παραμονής Αλλοδαπού, τα οποία 
ενηλικιώθηκαν κατά τη διάρκεια ισχύος της δεν απε¬ 
λαύνονται μέχρι τη συμπλήρωση του 21ου έτους της 
ηλικίας τους". 

5. Στο άρθρο 2 του π.δ. 359/1997 (ΦΕΚ 240 Α'), 
προστίθεται παράγραφος 4 ως εξής: 

"4. Σύζυγος και ανήλικα τέκνα του κατόχου της Κάρτας 
Παραμονής Περιορισμένης Χρονικής Διάρκειας ή εκεί¬ 
νου στον οποίο έχει χορηγηθεί από την αρμόδια υπη¬ 
ρεσία Ο.Α.Ε.Δ. σχετική βεβαίωση κατάθεσης των προ- 
βλεπόμενων δικαιολογητικών για την έκδοση της Κάρ¬ 
τας αυτής, δεν απελαύνονται κατά τη διάρκεια της 
ισχύος τους. 

Ειδικά τα ανήλικα τέκνα του κατόχου των εγγράφων 
του προηγούμενου εδαφίου (Κάρτας ή βεβαίωσης), τα 
οποία ενηλικιώθηκαν κατά τη διάρκεια ισχύος αυτών 
δεν απελαύνονται μέχρι τη συμπλήρωση του 21ου έτους 
της ηλικίας τους. Τα πρόσωπα αυτά από την ενηλικίωσή 
τους και μέχρι τη συμπλήρωση του 21ου έτους της 
ηλικίας τους δύνανται να ζητήσουν με αίτηση - δήλωσή 
τους τη χορήγηση Κάρτας Περιορισμένης Χρονικής 
Διάρκειας. 

Με απόφαση του Υπουργού Εργασίας και Κοινωνικών 
Ασφαλίσεων καθορίζονται οι όροι, οι προϋποθέσεις, η 
διαδικασία, η διάρκεια και κάθε αναγκαία λεπτομέρεια 
για τη χορήγηση της κατά την παρούσα παράγραφο 
Κάρτας Περιορισμένης Χρονικής Διάρκειας". 

Άρθρο 18 
Έναρξη ισχύος 

Η ισχύς του παρόντος νόμου αρχίζει από τη δημοσίευ¬ 
σή του στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Ε¬ 
φημερίδα της Κυβερνήσεως και την εκτέλεσή του ως Νό¬ 
μου του Κράτους. 

Αθήνα, 27 Απριλίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΡΓΑΣΙΑΣ & ΚΟΙΝΩΝΙΚΩΝ ΑΤΦ/ΣΕΩΝ 

Γ. ΠΑΠΑΝΤΩΝΙΟΥ Μ. ΠΑΠΑΪΩΑΝΝΟΥ 

ΔΙΚΑΙΟΣΥΝΗΣ ΔΗΜΟΣΙΑΣ ΤΑΞΗΣ 

ΕΥΑΓ. ΓΙΑΝΝΟΠΟΥΛΟΣ Μ. ΧΡΥΣΟΧΟΪΔΗΣ 

Θεωρήθηκε και τέθηκε η Μεγάλη Σφραγίδα του Κράτους 
Αθήνα, 28 Απριλίου 1999 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΕΥΑΓ. ΓΙΑΝΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΠ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ή«ρ: νννννν.β1.9Γ 

ΙΝΤΕΡΝΕΤ: ΙιοΙ.ςΓ 
θ-γπ&Ν: πν33 @ Ι10Ι.9Γ 

■ 


ΥΠΗΡΕΣΙΕΣ Ε 

ΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 



5249 547 

Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327 - Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 


αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

(0531) 22 858 



ΛΑΡΙΣΑ 




Διοικητήριο Τ.Κ. 411 10 

(041) 597449 



ΚΕΡΚΥΡΑ 




Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ 




Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ 




Πλ. Κωνσταντινουπόλεως Τ.Κ. 811 00 Μυτιλήνη 




(0251) 46 888/47 533 


ΤΙΜΗ ΦΥΛΛΩΝ " Μέχρι 8 σελίδες 200 δρχ. 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Απδ 8 σελι ' δες και δνω ,^ροσαύξηση 100 δρχ. σνά θσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 



Κ.Α.Ε. Προϋπολογισμού 

Κ.Α.Ε. εσόδου υπέρ 

ι ευχυς 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 


60.000 δρχ. 

3.000 δρχ. 

Β' (Υπουργικές αποφάσεις κ.λπ.) 


70.000 » . 

3.500 » . 

Γ (Διορισμοί, απολύσεις κ.λπ. Δημ. Υπαλλήλων) 


15.000 » . 

750 » . 

Δ' (Απαλλοτριώσεις, πολεοδομία κ.λπ.) 


70.000 » . 

3.500 .· . 

Αναπτυξιακών Πράξεων (Τ.Α.Π.Σ.) 


30.000 » . 

1.500 » . 

Ν.Π.ΔΔ. (Διορισμοί κ.λπ. προσωπικού Ν.Π.Δ.Δ.) 


15.000 » . 

750 » . 

Παράρτημα (Προκηρύξεις θέσεων ΔΕΠ κ.τλ.) 


5.000 » . 

250 » . 

Δελτίο Βιομηχανικής Ιδιοκτησίας (Δ.Ε.Β.Ι.) 


10.000 >· . 

500 » . 

Ανωτάτου Ειδικού Δικαστηρίου (Α.Ε.Δ.) 


3.000 » . 

150 » . 

Προκηρύξεων Α.Σ.Ε.Π. 


10.000 » . 

500 » . 

Ανωνύμων Εταιρειών & Ε.Π.Ε. 


250.000 » . 

12.500 - . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 

12.500 » . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΓΕ! ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμά τια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 






























